Καλημέρα σε όλους σας, μικρούς και μεγάλους.

Φεύγοντας από το σχολείο το απόγευμα της Τρίτης 10 Μαρτίου 2020 κανείς μας δεν φανταζόταν πως θα αφήσει τόσα κομμάτια της καθημερινότητάς του πίσω... Έκλεισαν τα σχολεία με μια απογευματινή ανακοίνωση και άλλαξαν τόσα πολλά...

Ο καθένας μας ως άτομο και ως μέλος της οικογένειάς του χρειάστηκε να βρει νέους τρόπους, νέο βλέμμα. Σίγουρα θέλει χρόνο να αφομοιωθούν τόσες αλλαγές. Είναι απολύτως φυσιολογικό να νιώσουμε άγχος, φόβο, θυμό, ίσως και ένα κενό μπροστά στα νέα δεδομένα. Πιστεύω πως για τα παιδιά το βλέμμα αυτό καθορίζεται πολύ από το δικό μας, των γονιών τους. Αναζητούν σε εμάς ένα σταθερό σημείο, πηγή ασφάλειας, τρυφερότητας, υπομονής. Όσο καλύτερα αφομοιώνουμε οι ενήλικες τις νέες συνθήκες, τόσο πιο ήρεμα και ασφαλή θα νιώθουν τα παιδιά μας.

Ξαφνικά πολλοί από εμάς βρισκόμαστε με απεριόριστο χρόνο στο σπίτι μας, κάτι που δεν έχουμε συνηθίσει. Οι φίλοι και οι γνωστοί μας δεν είναι διαθέσιμοι ( μόνο μέσω τεχνολογίας) και όλες μας οι δραστηριότητες έπαψαν. Είναι μια μεγάλη αλλαγή, στην οποία χρειάζεται να αφήσουμε χώρο να εκφραστεί. Η προσπάθεια να πείσουμε τον εαυτό μας και τα παιδιά μας πως δεν είναι και κάτι σημαντικό αυτό που συμβαίνει, πιστεύω πως δεν βοηθάει. Αποδεχόμαστε όλα τα συναισθήματα των παιδιών και τα δικά μας και χτίζουμε όλοι μαζί σιγά σιγά την κάθε νέα μέρα.

Με το πρώτο μου μήνυμα, λοιπόν, σας στέλνω διάφορες δραστηριότητες που μπορούν να κάνουν την καινούρια καθημερινότητα με τα παιδιά πιο ενδιαφέρουσα και διασκεδαστική.

<http://www.nt-archive.gr/>

<https://www.oneirovates.com/post/10-%CF%88%CF%85%CF%87%CE%BF%CE%BA%CE%B9%CE%BD%CE%B7%CF%84%CE%B9%CE%BA%CE%AC-%CF%80%CE%B1%CE%B9%CF%87%CE%BD%CE%AF%CE%B4%CE%B9%CE%B1-%CE%B5%CF%83%CF%89%CF%84%CE%B5%CF%81%CE%B9%CE%BA%CE%BF%CF%8D-%CF%87%CF%8E%CF%81%CE%BF%CF%85-%CE%B3%CE%B9%CE%B1-%CF%80%CE%B1%CE%B9%CE%B4%CE%B9%CE%AC-%CF%87%CF%89%CF%81%CE%AF%CF%82-%CE%B5%CE%BE%CE%BF%CF%80%CE%BB%CE%B9%CF%83%CE%BC%CF%8C>

<https://olympiafestival.gr/>

<https://www.talcmag.gr/paidi/ti-quarantina/>

<https://www.helppost.gr/free/ebooks/paidika-vivlia-dimotiko/>

<https://www.virtualiteach.com/post/2017/08/20/10-amazing-virtual-museum-tours>

Θα σας στείλω μέσα στην ημέρα ένα δεύτερο μήνυμα, με πρακτικές λεπτομέρειες για να επικοινωνήσουμε και με άλλους τρόπους, καθώς και με επαναληπτικές εργασίες για τα παιδιά.

Καλή μας αρχή, καλημέρα.

Νατάσα Αθανασιάδου